Doris Wieser

**Doris Wieser**, nada na Alemaña en 1976, é unha escritora e profesora universitaria en Portugal.

## Traxectoria 
Estudou Literatura Hispánica, Lusófona e Alemá na Universidade de Heidelberg, na Universidade de São Paulo e na Universidade Nacional Autónoma de México. Despois de rematar o mestrado en Estudos hispánicos, portugueses e alemáns pola Universidade de Heidelberg, en 2003 traballou como editora na editorial Klett de Stuttgart. Foi profesora axudante de literatura iberoamericana na Universidade de Gotinga.  De abril de 2014 a 2016 foi bolseira da Fundación Alexander von Humboldt da Universidade de Lisboa e no Centro de Estudos de Humanidades e Investigadores da FCT, Universidade de Lisboa (2017-2019). 

Entre 2017 e 2021 coordinou o proxecto "Identidades nacionais en diálogo. Construcións de identidades políticas e literarias en Portugal, Angola e Mozambique (desde 1961)". É profesora axudante na Facultade de Artes e Humanidades da Universidade de Coimbra, onde é responsable da área de Literaturas Africanas en Portugués, e membro integrante do Centro de Literatura Portuguesa.

As súas áreas de interese son a literatura latinoamericana dos séculos XX e XXI, así como as literaturas africanas de lingua portuguesa. É autora de decenas de artigos en revistas científicas e libros especializados, escritos en portugués, español, inglés e alemán.
[miniatura|Doris Wieser, [Sara Jona Laisse, Jorge Freitas Branco, Helena González Doval, Margarida Calafate Ribeiro, Nazir Ahmed Can, Elías Torres na USC, presentación da tese de doutoramento *Moçambique depois da Independência. Narrativas, informantes e ideias em jogo na elaboarção sociopolítica e identitária do País (1975-1992)*. Autora: Helena González Doval. Director: Elías Torres. Novembro 2025.]]

## Obras 
* *Crímenes y sus autores intelectuales. Entrevistas a escritores del género policial en América Latina y África lusófona* (2010). München.
* *Der lateinamerikanische Kriminalroman um die Jahrtausendwende. Typen und Kontexte* (2012). Münster.
* *Masculinidad y violencia de género en la novela negrocriminal nicaragüense* (2015). Universidad Nacional de Rosario. Facultad de Humanidades y Artes. Centro de Estudios de Teoría y Crítica Literaria.

### Tese de doutoramento 
* *Der lateinamerikanische Kriminalroman um die Jahrtausendwende*. *Typen und Kontexte* (2012). Münster: LIT Ibéricas. Sobre a literatura policial e negra en América Latina das dúas últimas décadas.

### Libros colectivos 
* *Identidades em movimento: construções identitárias na África de língua portuguesa e seus reflexos no Brasil e em Portugal* (2015). Frankfurt - Main: TFM, Biblioteca Luso-Brasileira. Con Enrique Rodrigues-Moura.
* *Cities of the Lusophone World: Literature, Culture and Urban Transformations* (2018). Oxford: Peter Lang. Con Ana Filipa Prata.
* *A flor de cuerpo: representaciones del género y de las disidencias sexo-genéricas en Latinoamérica* (2021). Madrid/Frankfurt am Main: Iberoamericana/Vervuert. Con Luciana Moreira. 
* *DecliNações: género e nação nas literaturas e culturas africanas de língua portuguesa* (2022). Coimbra: Almedina. Con Jessica Falconi.
* *Língua e identidade no mundo lusófono: Sprache und Identität in der lusophonen Welt* (Romanische Sprachen und ihre Didaktik Livro 75)

### Estudos 
* Imaginarios africanistas y trasatlánticos: memoria y agencia cultural” (*Iberoamericana XVII*, 66, 2017). Con Magdalena López.
* Mulheres na imprensa colonial: discursos e representações” (*Ex aequo*, 39, 2019) . Con Jessica Falconi.

### Documentais 
* *Viver e escrever em trânsito: entre Angola e Portugal* (2021). 63 min., directora.

## Notas 
## Véxase tamén 
### Ligazóns externas 
* Viver e escrever em trânsito: entre Angola e Portugal (2021) - documentário
* Conversas na Biblioteca com Doris Wieser (Faculdade de Letras, 2024)